
	1.
	Noteikumu (grozījumu) projekts
 Grozījumi Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā"
	Priekšlikums
Ministru kabineta 2022.gada 1.marta noteikumu Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā" 3.punkts nosaka:
"Pilsonības un migrācijas lietu pārvalde katru gadu līdz 15. martam iesniedz Zemkopības ministrijā Fizisko personu reģistra datus par iedzīvotāju skaitu pa vecuma grupām un to sadalījumu pa administratīvajām teritorijām saskaņā ar valsts informācijas sistēmas datiem uz attiecīgā gada 1. janvāri (1. pielikums)."

Lai mazinātu administratīvo slogu un ņemot vērā, ka nepieciešamie dati par iedzīvotāju skaitu pa vecuma grupām un to sadalījumu pa novadu un valstspilsētu administratīvajām teritorijām (izvēloties attiecīgās vērtības) ir publiski pieejami vienotajā Oficiālās statistikas portālā tīmekļvietnē stat.gov.lv (piemēram skatīt https://data.stat.gov.lv/pxweb/lv/OSP_PUB/START__POP__IR__IRD/IRD041/), aicinām izvērtēt iespēju papildināt projektu ar jaunu punktu, nosakot, ka Zemkopības ministrija datus par iedzīvotāju skaitu pa vecuma grupām un to sadalījumu pa administratīvajām teritorijām iegūst vienotajā Oficiālās statistikas portālā.
Piedāvātā redakcija
Izteikt 3.punktu šādā redakcijā: "3. Zemkopības ministrija datus par iedzīvotāju skaitu pa vecuma grupām un to sadalījumu pa administratīvajām teritorijām iegūst Centrālās statistikas pārvaldes Oficiālās statistikas portālā.".
	Ilze Rudzīte (IEM)

	2.
	Noteikumu (grozījumu) projekts
 Izdarīt Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā" (Latvijas Vēstnesis, 2022, 44. nr.) šādus grozījumus:
	Priekšlikums
Projekts paredz izteikt Ministru kabineta 2022. gada 1. marta noteikumu Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā" 2.pielikumu jaunā redakcijā.

Izvērtēt iespēju noteikt 2.pielikumā visām produktu pozīcijām konkrētas vienas dienas normas, tādējādi mazinot iespējamos korupcijas riskus gan veidojot pārtikas rezerves, gan tās nepieciešamības gadījumā izdalot.
Piemēram, saskaņā ar pielikumā norādīto vienas dienas norma sieram ir noteikta 50 g, savukārt maizei - 100-120g (vienlaikus sausiņiem vai galetēm - 60 g), sviestam vai citai taukvielai -20-30g, gataviem ēdieniem un to sagatēm - 3-4 gab.
No projekta anotācijas (tostarp no noteikumu anotācijas) nav skaidrs, kā šādā gadījumā, kad normām ir noteikta iespējamā robeža, tiek plānots šo produktu iegādājamais apjoms (izņemot attiecībā uz gatavajiem ēdieniem anotācijā ir norāde, ka izmaksas plānotas, paredzot 4 pakas dienā), un kādus kritērijus paredzēts noteikt, lai pamatotu, ka iedzīvotājam ir izsniegtas, piemēram, 3 pakas gatavā ēdiena, nevis 4 pakas vai otrādi.
Papildus aicinām izvērtēt, vai produktam "Gatavie ēdieni un to sagataves" nosakāms daudzums gabalos, ņemot vērā, ka projekta anotācijā attiecīgajam produktam tiek lietota mērvienība "paka".

 
Piedāvātā redakcija
-
	Ilze Rudzīte (IEM)

	3.
	Noteikumu (grozījumu) projekts
 Izdarīt Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā" (Latvijas Vēstnesis, 2022, 44. nr.) šādus grozījumus:
	Priekšlikums
Izteikt 10.13.apakšpunktu divos atsevišķos punktos, nodalot uzdevumu par pārtikas rezervju uzskaiti no uzdevuma par pārbaudes veikšanu pārtikas rezervju uzglabāšanas vietās.
Piedāvātā redakcija
10.13. pārtikas rezervju uzskaiti;
10.14. pārbaudes pārtikas rezervju uzglabāšanas vietās vismaz reizi gadā, izvērtējot: [...].
	Ilze Rudzīte (IEM)

	4.
	Noteikumu (grozījumu) projekts
 Izdarīt Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā" (Latvijas Vēstnesis, 2022, 44. nr.) šādus grozījumus:
	Priekšlikums
Projekta anotācijas 1.3 punkta sadaļā "Risinājuma apraksts" norādīts, ka "pārtikas rezerves galvenokārt tiks veidotas un uzglabātas pārtikas ražošanas uzņēmumos", savukārt sabiedrība ar ierobežotu atbildību "Publisko aktīvu pārvaldītājs Possessor" (turpmāk - Possessor) varētu nodrošināt "atsevišķu pārtikas, piemēram, liofilizētās pārtikas, rezervju uzglabāšanu, proti, tādu produktu uzglabāšanu, kuriem ir salīdzinoši ilgs uzglabāšanas termiņš un kuri uzglabājami vienkāršos apstākļos".

10.12.apakšpunkts paredz, ka Possessor slēdz līgumus ar piegādātājiem, tostarp par pārtikas rezervju uzglabāšanu. Vienlaikus, projekts neparedz, ka pats Possessor nodrošina pārtikas rezervju uzglabāšanu. Ņemot vērā minēto, aicinām izvērtēt nepieciešamību noteikt 10.1 punktā attiecīgu uzdevumu Possessor - nodrošināt pārtikas rezervju uzglabāšanu.
Piedāvātā redakcija
-
	Ilze Rudzīte (IEM)

	5.
	Anotācija (ex-ante)
1.2. Mērķis
	Priekšlikums
Aizstāt vārdus "dodot iespēju deleģēt" ar vārdu "deleģējot".
Piedāvātā redakcija
-
	Ilze Rudzīte (IEM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3. sadaļā "Pašreizējā situācija" aizstāt vārdus "noteikta kārtība, kādā iedzīvotāji tiek nodrošināti ar pārtiku, rodoties valsts apdraudējumam" ar vārdiem "noteikta kārtība, kādā iedzīvotāji tiek nodrošināti ar pārtiku valsts apdraudējuma gadījumā, kā arī normas iedzīvotāju nodrošināšanai ar pārtiku valsts apdraudējuma gadījumā".
Piedāvātā redakcija
-
	Ilze Rudzīte (IEM)

	7.
	Anotācija (ex-ante)
2.2. Tiesiskā regulējuma ietekme uz tautsaimniecību
	Priekšlikums
Anotācijas 1.3 sadaļas "Risinājuma apraksts" 3.punktā norādīts:
"Tādējādi ir svarīgi, lai pārtikas rezerves tiek veidotas no Latvijā ražotiem produktiem primāri D kategorijas kritiskajā infrastruktūras kopumā ietvertajos pārtikas uzņēmumos. Šāda pieeja saīsinātu pārtikas piegādes ķēdi un ļautu nodrošināt pārtikas ražošanas nepārtrauktību, kā arī rezervju atjaunošanu, uzlabojot iedzīvotāju apgādi ar pārtiku krīzes vai apdraudējuma situācijās un tā sekmējot arī tautsaimniecības noturību pret krīzēm, kas ir svarīgs nacionālas drošības apsvērums.".

Ņemot vērā minēto, aicinām precizēt anotācijas 2.2.apakšpunktu, norādot, ka projekts ietekmē tautsaimniecības jomu, un ietekmes aprakstu papildinot ar teikumu "Tiks stiprināta tautsaimniecības noturība pret krīzēm un valsts apdraudējuma gadījumā".
Piedāvātā redakcija
-
	Ilze Rudzīte (IEM)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
6.2.punktā "Detalizēts izdevumu aprēķins" norādīts, ka "Zemkopības ministrija ir aprēķinājusi trīs mēnešu valsts apdraudējuma provizoriskās izmaksas minēto iedzīvotāju grupu apgādei ar pārtiku (detalizētāks aprēķins dots pielikumā pievienotajā Excel datnē (Partikas_rez_aprekins)).".

Aicinām projektam pievienot minēto Excel datni.
Piedāvātā redakcija
-
	Ilze Rudzīte (IEM)



